ROMÂNIA
JUDEȚUL CLUJ
CONSILIUL LOCAL AL MUNICIPIULUI  TURDA



PROIECT DE HOTĂRÂRE NR. …./…………
privind aprobarea delegării directe a gestiunii serviciului de transport public local pe raza UAT-urilor membre ale Asociaţiei de Dezvoltare Intercomunitară TRANSAR, a Studiului de oportunitate, a Modelului Contractului de delegare, a Caietului de sarcini și a Regulamentului Serviciului de transport public local de călători
Văzând Referatul de aprobare nr. ___________ al domnului primar Octavian Cristian Matei, Raportul de specialitate al ......... ............ nr. _____________, prin care se propune aprobarea delegării directe a gestiunii serviciului de transport public local pe raza UAT-urilor membre ale Asociaţiei de Dezvoltare Intercomunitară TRANSAR, a Studiului de oportunitate, a Modelului Contractului de delegare, a Caietului de sarcini și a Regulamentului Serviciului de transport public local de călători;

Tinând cont de Avizul de conformitate nr.  ___________ privind conformitatea, corectitudinea și îndeplinirea obligațiilor prevăzute de legislația europeană în domeniul ajutorului de stat, pentru atribuirea contractului de servicii publice de transport de călători, emis de Consiliul Concurenței.
Luând în considerare:
· Regulamentul (CE) nr. 1370/2007 al Parlamentului European și al Consiliului din 23 octombrie 2007 privind serviciile publice de transport de călători pe calea ferată și rutier și de abrogare a Regulamentelor (CEE) nr 1191/69 și nr 1107/70 (JO L 315/2007), denumit în continuare "Regulamentul (CE) 1370/2007";
· Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize
· Prevederile Ordinului A.N.R.S.C. nr. 140/2017 pentru aprobarea Normelor-cadru privind modalitatea de atribuire a contractelor de delegare a gestiunii serviciilor de transport public local;
· Hotărârea de Guvern nr. 396/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice;
· Legea nr. 31/1990 privind societăţile cu modificarile si completarile urmatoare;
· Legea nr. 21/1996 a concurenței, cu modificările și completările ulterioare;
· Legea nr. 51/2006 privind serviciile comunitare de utilităţi publice, actualizata prin Legea 225/2016;
· Hotărârea de Guvern nr. 867/2016 pentru aprobarea Normelor metodologice de aplicare a prevederilor referitoare la atribuirea contractelor de concesiune de lucrări şi concesiune de servicii;
· Legea nr. 92/2007 privind serviciile de transport public local cu modificarile si completarile urmatoare;
· Ordinul ministrului afacerilor interne și reformei administrative nr 353/2007 de aprobare a normelor de aplicare a Legii serviciilor de transport public local nr. 92/2007;
· Ordonanţa Guvernului nr. 27/2011 privind transporturile rutiere cu modificarile si completarile urmatoare;
· Ordinul ministrului transporturilor nr. 972/2007 pentru aprobarea Regulamentului- cadru pentru efectuarea transportului public local și a Caietului de sarcini-cadru al serviciilor de transport public local;
· In temeiul art.129, alin.4 lit.e, alin.6 lit.a, alin.7 lit.n şi art.196, alin.1 lit.a din Ordonanţa de Urgenţă a Guvernului nr.57/2019 privind Codul Administrativ;
HOTĂRĂŞTE:

Art. 1 Se aprobă modalitatea de gestiune directă a serviciului de transport public local de persoane prin curse regulate pe raza unităților administrativ teritoriale membre ale Asociației de Dezvoltare Intercomunitară TRANSAR prin atribuirea directă a gestiunii serviciului, în numele și pe seama acestor unități administrativ-teritoriale, către societatea operatorului S.C. TRANSPORT URBAN PUBLIC S.R.L.
Art. 2 Se aprobă Studiul de oportunitate pentru delegarea serviciului de transport public de călători pe raza UAT-urilor membre ADI TRANSAR, conform anexei nr.1 care face parte integrantă din prezenta hotărâre.
Art. 3 Se aprobă Proiectul  Contractului  de  delegare  a  gestiunii  Serviciului  de  transport public local de călători, conform anexei nr.2 care face parte integrantă din prezenta hotărâre.
Art. 4 Se aprobă Caietul  de  sarcini  al  Serviciului  de  transport  public  local  de  călători, conform anexei nr.3 care face parte integrantă din prezenta hotărâre.
Art. 5 Se aprobă Regulamentul    Serviciului    de    transport    public    local    de    călători, conform anexei nr.4 care face parte integrantă din prezenta hotărâre.
Art. 6 Prevederile prezentei hotărâri vor fi aduse la îndeplinire de Primarul Municipiului Turda.
Art. 7 Publicitatea hotărârii se va asigura prin afișare la sediul Primăriei Turda și pe pagina de internet www.primariaturda.ro



Emisă în Turda astăzi,
__________________



	
             Presedinte de sedinta,
                  ........................
	Contrasemneaza,
Secretar General,
.........................



